
COMUNICAT de P Associació GRUP CALIU-ATENEU DIVERS 


Us comuniquem que al llarg d’aquestes darreres setmanes hem realitzat diferents trobades amb la 
Comissió de finançament (formada per familiars i acompanyants) i hem realitzat dues reunions, una 
amb Triodos Bank i l’altre amb Coop57 per buscar formes de finançament per la compra d’un local. 

També el passat mes d’abril ens vam reunir amb la Comissionada de Salut i Diversitat Funcional de 
l’Ajuntament de Barcelona. La decepció generada pel contingut de la mateixa reunió és la que ha 
motivat aquest comunicat: 

El moment polític actual atura qualsevol acord que es pogués arribar amb l’Ajuntament. 

En qualsevol cas, la Comissionada ens va confirmar que l’Ajuntament de Barcelona no contempla la 
compra de cap immoble perquè esdevingui la seu d’una entitat. 

El seu compromís passa per "acompanyar-nos en la cerca d’un local, que per descomptat, haurem de 
liderar nosaltres". 

Les conclusions d’aquesta reunió ens sorprenen en la mesura que no van en la línia de les anteriors 
trobades. 

Com a resposta a aquesta situació desfavorable pels interessos de l’Ateneu Divers, us informem que 
coincidint amb l’inici de la Campanya de les eleccions municipals el proper 9 de Maig, nosaltres des de 
GRUP CALIU-ATENEU DIVERS també iniciem la nostra "campanya particular", que té per objectiu: 

- Exposar de manera pública i transparent totes les gestions i respostes facilitades fins a data 
d'avui per part de l’Ajuntament governat per BARCELONA EN COMÚ des de que vam iniciar la 
lluita per una seu definitiva per l’entitat el passat novembre de 2018. 

La primera acció programada és una campanya mediàtica via xarxes socials, principalment a 
Twitter. Si no disposeu de compte de twitter propi us animem a obrir-vos un compte, o també podeu 
mobilitzar a alguna persona del vostre entorn proper que ja en tingui. Us demanem la màxima difusió 
dels diferents missatges que escriurem des del compte @grupcaliu a partir del divendres 10 de Maig 
de 2019 a les 17h. Recordeu que l’etiqueta continua sent #AteneuDiversNoEsToca. 

Hi haurà més accions i activitats que us anirem informant més endavant. 


ATENCIÓ PROPERA CONVOCATÒRIA DE REUNIÓ DE FAMÍLIES PER TRACTAR EL TEMA DE LA 

SEU DEFINITIVA DEL GRUP CALIU. 

Us convoquem a la seu actual el proper dilluns 27 de maig de 2019 a les 19h. 

Us preguem que no hi falteu perquè es prendran decisions importants. 


Moltes gràcies 

GRUP CALIU-ATENEU DIVERS 










